《冬至前一日小史自溪上献梅四枝寘之书案奇奇》
宋代·舒岳祥

中有黄金白玉姝，莫欺红粒缀茱萸，
晓风吹面成冰脑，夜雪流茱结玉酥。
冻蕊未期春鸟啄，寒香不上暖蜂须。
一生欲压孤山句，囊锦空垂气浪粗。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。